|  |  |  |  |  |
| --- | --- | --- | --- | --- |
| |  | | --- | | e-post | | Vedlegg4. mai 2022, 11:29 |  |  |
|  |  |  |

HeiJ

På vegne av nominasjonskomiteen i Orkland Arbeiderparti sender jeg med dette ut vårt forslag til forhåndsnominering av ordfører- og varaordførerkandidat til kommunevalget 2023.

Vi har fått inn forslag fra alle lokallag, unntatt Storås Arbeiderlag. Innkomne forslag ligger vedlagt. Komiteen hadde møte mandag 2. mai og alle var tilstede på møtet. John Ivar Evjen deltok digitalt.

Innstillingen er enstemmig og undertegnede har vært i kontakt med de foreslåtte kandidater, som har takket ja til å være partiets fremste kandidater for valgperioden 2023-2027.

**Nominasjonskomiteen vil foreslå følgende:**

Ordfører, Hanne Nyhus

Varaordfører, Svein Erik Jørgensen

Lokallagene har frist til**31. mai** med å sende inn endringsforslag på ordfører- og varaordførerkandidat.

I tillegg sender vi ut oversikt over hvem som har takket ja/nei til renominasjon. Med bakgrunn i prosessen som er vedtatt for nominasjon, så må alle lokallag komme med innspill på nye aktuelle navn til valglisten, og fristen for dette er også **31. mai.**

De som er merket med rødt har takket nei til renominasjon. Nominasjonskomiteen vil **innen 30. august** sende ut sitt første listeforslag til lokallagene på øvrige plasser. Lokallagene har frist **innen 10. oktober** med å komme endringsforslag, så vil nominasjonskomiteen sende ut sitt endelig listeforslag **innen 1. november**.

Komiteen vil be styret innen 15. august. avklare om hvor mange som skal forhåndskumuleres. Ved kommunevalget i 2019 ble de 6 første på valglista kumulert for å sikre at alle gamle kommuner ble sikret fast plass i kommunestyret.

Nominasjonskomiteen ønsker alle ei god behandling og vi ser fram til positivt samarbeid framover.

**Jorodd Asphjell**